Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 408

(3) TR átadási jegyzék: a szállítási szerződés megkötésekor kiállított okmány, amely alapján a szállítási vállalat egy vagy több konténert a határt átlépő forgalomban egy feladótól egy címzettig szállíthat. Minden TR átadási jegyzék jobb felső sarkában azonosítás céljából egy sorozatszám található. A szám nyolc számjegyből áll, amelyeket a TR betűk előznek meg. A TR átadási jegyzék az alábbi példányokból áll a sorszámozásának megfelelő sorrendben: Nr.1: a szállítási vállalat vezérigazgatóságának példánya, Nr.2: a rendeltetési pályaudvaron működő szállítási vállalat nemzeti képviselőjének példánya, Nr.3A: a vámhatóság példánya, Nr.3B: a címzett példánya, Nr.4: a szállítási vállalat vezérigazgatóságának példánya, Nr.5: az indító pályaudvaron működő szállítási vállalat nemzeti képviselőjének példánya, Nr.6: a feladó példánya. A 3A példány kivételével a TR átadási jegyzék minden példányának jobb oldali szélét kb. 4 cm széles zöld színű csíkkal kell ellátni.

Source: https://magyarkozlony.hu/hivatalos-lapok/70a0261b0e8ed36ef6d2e02da15d230e8fa88171/dokumentumok/03dc9a357df9fc9a25e66874af2dca55afafc1e7/letoltes